ᱪᱤᱨᱤᱨᱵᱚᱱᱫᱚᱨ ᱩᱯᱚᱡᱮᱞᱟ

ᱪᱤᱨᱤᱨᱵᱚᱱᱫᱚᱨ ᱩᱯᱚᱡᱮᱞᱟ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾

 ᱱᱟᱜᱟᱢ 
ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱫᱚᱨ ᱥᱚᱦᱚᱨ ᱠᱷᱚᱱ ᱑᱖ ᱠᱤᱞᱳᱢᱤᱴᱟᱨ ᱯᱩᱨᱩᱵᱽ ᱨᱮ ᱢᱮᱱᱟᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱠᱷᱟᱱᱥᱟᱢᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱯᱟᱨᱵᱚᱛᱤᱯᱩᱨ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱯᱷᱩᱞᱵᱟᱲᱤ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱥᱤᱧᱚᱛ ᱟᱨ ᱫᱤᱱᱟᱸᱡᱽᱯᱩᱨ ᱥᱚᱫᱚᱨ᱾

 ᱥᱮᱫᱟᱭ ᱠᱟᱛᱷᱟ 
ᱵᱨᱤᱴᱤᱥ ᱟᱢᱚᱞ ᱨᱮ ᱪᱤᱨᱤᱨ ᱜᱟᱰᱟ ᱟᱲᱮ ᱨᱮ ᱞᱟᱹᱴᱩ ᱞᱟᱹᱴᱩ ᱫᱟᱜ ᱡᱟᱦᱟᱡᱽ ᱛᱮ ᱮᱢᱟᱱ ᱛᱮᱭᱟᱜ ᱡᱤᱱᱤᱥᱠᱚ-ᱠᱩ ᱤᱫᱤ-ᱟᱹᱜᱩᱭᱟᱜ ᱠᱟᱱ ᱛᱟᱦᱮᱱᱟ᱾ ᱟᱨ ᱚᱱᱟ ᱡᱤᱱᱤᱥ ᱠᱚ ᱠᱤᱨᱤᱧ-ᱟᱹᱠᱷᱨᱤᱧ ᱞᱟᱹᱜᱤᱫᱽ ᱛᱮ ᱢᱤᱴᱴᱟᱝ ᱵᱚᱱᱫᱚᱨ ᱵᱮᱱᱟᱶ ᱨᱟᱠᱟᱵᱽ ᱞᱮᱱᱟ᱾ ᱩᱱᱨᱮᱜᱮ ᱪᱤᱨᱤᱨ ᱜᱟᱰᱟ ᱧᱩᱛᱩᱢ ᱞᱮᱠᱟᱛᱮ ᱱᱤᱭᱟᱹ ᱵᱚᱱᱫᱚᱨ ᱨᱮᱱᱟᱜ ᱧᱩᱛᱩᱢ ᱦᱩᱭᱟᱠᱟᱱᱟ ᱪᱤᱨᱤᱨᱵᱚᱱᱫᱚᱨ᱾ ᱑᱙᱑᱔ ᱥᱮᱨᱢᱟ ᱨᱮ ᱪᱤᱨᱤᱨᱵᱚᱱᱫᱚᱨ ᱫᱚ ᱛᱷᱟᱱᱟ ᱠᱚ ᱵᱮᱱᱟᱶ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱑᱙᱘᱓ ᱥᱮᱨᱢᱟ ᱫᱚ ᱩᱯᱚᱡᱮᱞᱟ ᱠᱩ ᱵᱮᱱᱟᱶ ᱠᱮᱫᱟ᱾

 ᱦᱚᱲᱠᱚ 
᱒᱐᱑᱑ ᱥᱮᱨᱟ ᱨᱮᱭᱟᱜ ᱞᱮᱠᱷᱟ ᱧᱟᱢᱟᱠᱟᱱᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱒,᱙᱒,᱕᱐᱐ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱛᱟᱞᱮᱨᱮ ᱠᱚᱲᱟ-᱑,᱔᱖,᱖᱑᱙ ᱜᱚᱴᱟᱝ, ᱟᱨ ᱠᱩᱲᱤ-᱑,᱔᱕,᱘᱘᱑ ᱜᱚᱴᱟᱝ᱾ ᱟᱨ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱜᱟᱸᱜᱮᱜ ᱠᱟᱱᱟ ᱠᱚ ᱘᱕᱙ ᱜᱟᱱ ᱞᱮᱠᱟ ᱦᱚᱲᱠᱚ᱾

 ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ 
ᱪᱤᱨᱤᱨᱵᱚᱱᱫᱚᱨ ᱩᱯᱚᱡᱮᱞᱟ ᱨᱮ ᱫᱚ ᱑᱒ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
᱑ ᱴᱟᱝ ᱱᱚᱥᱨᱚᱛᱯᱩᱨ ᱤᱭᱩᱱᱤᱭᱚᱱ
᱒ ᱱᱚᱝ ᱥᱟᱛᱱᱟᱞᱟ ᱤᱭᱩᱱᱤᱭᱚᱱ
᱓ ᱱᱚᱝ ᱯᱷᱚᱛᱮᱡᱚᱝᱯᱩᱨ ᱤᱭᱩᱱᱤᱭᱚᱱ
᱔ ᱱᱚᱝ ᱤᱥᱚᱵᱽᱯᱩᱨ ᱤᱭᱩᱱᱤᱭᱚᱱ
᱕ ᱱᱚᱝ ᱟᱵᱽᱫᱩᱞᱯᱩᱨ ᱤᱭᱩᱱᱤᱭᱚᱱ
᱖ ᱱᱚᱝ ᱚᱢᱚᱨᱯᱩᱨ ᱤᱭᱩᱱᱤᱭᱚᱱ
᱗ ᱱᱚᱝ ᱟᱣᱞᱤᱭᱟᱯᱩᱨ ᱤᱭᱩᱱᱤᱭᱚᱱ
᱘ ᱱᱚᱝ ᱥᱟᱭᱛᱟᱲᱟ ᱤᱭᱩᱱᱤᱭᱚᱱ
᱙ ᱱᱚᱝ ᱵᱷᱤᱭᱟᱭᱤᱞ ᱤᱭᱩᱱᱤᱭᱚᱱ 
᱑᱐ ᱱᱚᱝ ᱯᱩᱱᱴᱴᱤ ᱤᱭᱩᱱᱤᱭᱚᱱ
᱑᱑ ᱱᱚᱝ ᱛᱮᱛᱩᱞᱤᱭᱟ ᱤᱭᱩᱱᱤᱭᱚᱱ
᱑᱒ ᱱᱚᱝ ᱟᱞᱚᱠᱰᱤᱦᱤ ᱤᱭᱩᱱᱤᱭᱚᱱ

 ᱵᱟᱨᱦᱮ ᱡᱚᱱᱚᱲ 

 ᱟᱨᱦᱚᱸ ᱧᱮᱞ 
ᱵᱟᱝᱞᱟᱫᱮᱥ ᱨᱮᱱᱟᱜ ᱩᱯᱚᱡᱮᱞᱟᱠᱚ
ᱵᱟᱝᱞᱟᱫᱮᱥ ᱨᱮᱱᱟᱜ ᱠᱷᱚᱸᱰᱠᱚ
ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ

 ᱯᱷᱮᱵᱟᱛ 

Category:Upazilas of Dinajpur District, Bangladesh